Angela Missoni

Angela Missoni (Milan, Italia, 1958) Missoni S.p.A.-ko zuzendari sortzailea eta presidentea da. 1997azgeroztik konpainia zuzentzen du, Rosita eta Ottavio Missoni gurasoen eskutik puntuzko jantzien negozioa hartu zuenetik. Geroztik, konpainia modako erraldoi bihurtu du, gaueko jantziak, bainujantziak, jostunak eta gehiago eskainiz, Missoni diseinu enpresa 60+ urtez osasuntsu eta garrantzitsu mantentzeko ospea garatuz. Missoni oso ezaguna da giza eskubideen eta emakumeen gaien aldeko jarreragatik.

 Haurtzaroa eta ibilbidea 
Missoni 1958an jaio zen, Milan-en. Ottavio eta Rosita Missoni-ren hirugarren alaba da. 1993an, Missoni-k bere zigilu propioa hasi zuen, baina 1997an, amaren lekukoa hartu zuen familia markaren zuzendari sortzaile gisa.

Missoni ez zen modaren industrian sartu bere seme-alabek eskolara joateko adina izan arte; haurtzaindegiko irakasle gisa hasi zuen bere ibilbidea. Garai honetan bere zigilu propioa sortu zuen, eta bertan denboraldi batzuk egin ondoren, bere amaren lekua hartu zuen Missoni-ren sormen zuzendari gisa. 1997an bere lehen bilduma kaleratu zuen markarentzat.

Missoni Missoni-ko sormen zuzendaria eta presidentea da. Hainbat moda-markarekin kolaboratu du, besteak beste, Valentino, Converse, HavaianasBugaboo-rekin. Missoni-k 2011ko irailean lankidetza bat jarri zuen abian Target  -ekin, moda eta etxeko bilduma baterako. Lineak arrakasta izan zuen eta 24 ordu baino gutxiagoan agortu zen.

2021eko udazken-neguko bilduma osatu ondoren, Angela-k 2021eko maiatzean utzi zuen zuzendari sortzaile kargua. Missoni-ko presidentea izaten jarraitzen du, familiaren negozioa etorkizunerantz bideratuz.

Missoni modaren bitxi arraro bat bezalakoa da: duela 30, 40 edo 50 urte sortutako bere jantzi asko garaikideak dira oraindik, ez dira modaz pasatu. Vintage itxurarik gabe jantzi zenitzake. Eta badute beste ezaugarri are arraroago bat: berdin jantzi zenitzake gizona bazara edo emakumea bazara. 

Bere filosofia estetikoa, puntu sigi-sagan adierazia jertse edo txaketa bezalako eguneroko jantzien funtsezko material bezala, ia asexuatua da pertzepzio kolektiboan. Angela Missoni-k 62 urte ditu eta 1953an bere gurasoek sortutako etxearen ardura du, Rosita Jelmini eta Ottavio Missoni, 1998az geroztik, hainbat hamarkadatan, emakume irribarretsu eta espontaneo honek enpresaren balioei eusten jakin du, eta konpromiso berriak sartzen, hala nola berdintasunaren eta iraunkortasunaren aldeko borroka, bere bi gudu-zaldi. 2017ko otsailean Milanen egin zuen desfilea matxismo instituzionalaren aurkako desafioa izan zen, Donald Trumpen gobernuaren misoginiaren eta matxismoaren aurka Washingtonen egindako manifestazioan emakumeek eraman zituzten puntu arrosako txapelen bertsioarekin jantzi baitzituen modeloak.

 Aintzatespenak 
Bere lana aitortu diote hainbat modutan, besteak beste, 2009ko Modaren Munduko Sarian Emakumeen Munduko Saria jaso zuten 12 emakumeren artean egonda. 2014an, Missoni-ri giza letren ohorezko doktoretza eman zion Moda Eskolak San Frantzisko-ko Arte Unibertsitateko Akademian. 2016an Arte eta Diseinu Museoaren diseinu saria jaso zuen. 2017an Fashion Group International of Dallas [Dallas-ko Nazioarteko moda taldea] (FGI) Lifetime Achievement Award [Biziarteko lorpen] saria jaso zuen. 2017an amfAR's Award of Courage [Ausardiaren saria] jaso zuen.

 Bizitza pertsonala 
Missoni 1982an ezkondu zen Marco Maccapani ekitaldi mediatikoen ekoizlearekin. Bikoteak hiru seme-alaba ditu elkarrekin Margherita, Francesco eta Theresa. Maccapani eta Missoni 1989an dibortziatu ziren, zazpi urtez ezkonduta egon ondoren.

Guztiz naturala dirudi, beraz, Angelak Venezia-ko Nazioarteko Elkartearen bozeramaile izatea onartu behar izana, enbaxadore papera hartuz, serenissimaren istorio txiki eta handiak kontatzeko. Venezia, beti bezala, oso koloreztatuta dauden oroitzapenetan iltzatuta dago: 

Angela-k dio: “1970eko hamarkadatik etxe bat daukagu Venezian, eta bertatik Hasperenaren Zubia ikus dezakegu. Papàk esan ohi zuen: hau da nire hizkuntza hitz egiten duten tokirik hurbilena. Ottavio eta Missoniei buruzko erakusketa bat irailean Venezian egiteko aukera aztertzen ari da ama.  Venezia baita gure beste hiria: nire bikotekide Bruno Ragazzi-k ama veneziarra du. Gainera, lagun asko ditugu hemen».

Gaur egun Milanen bizi da bere betiko bikotekidearekin, Bruno Ragazzi-rekin, Versace-ren homewares  [Etxerako tresneria] negozioa zuzentzen duena.

 Erreferentziak 

 Kanpo estekak 
 At Home With Angela Missoni [Etxean Angela Missoni-rekin] 2018

Kategoria:Italiarrak
Kategoria:Italiako moda diseinatzaileak
Kategoria:Gizabanako biziak
Kategoria:XXI. mendeko emakumeak
Kategoria:Moda disenatzaileak herrialdearen arabera
Kategoria:Emakume diseinatzaileak